
Одг: Србија; процес реизбора 

        судија и тужилаца у Србији

Ваша Екселенцијо,

Поново је Европско удружење судија (ЕАЈ) добило невероватне извештаје везане за поступак ревизије нереизабраних судија у Србији. Већ два пута обратили смо се, Вама и другим европским институцијама, ради реаговања на ова дешавања. Нисмо обавештени да је било реакција на европском нивоу - Ви сте нас бар уверавали да ће Комисија посматрати процес и његов исход – или су српске власти једноставно игнорисале Ваше интервенције, вероватно охрабрене чињеницом да је последњи Извештај о напретку констатовао да је било напретка у области правосуђа.

Чланови Високог савета судства и посматрачи ОЕБС-а рекли су нам такође да ревизију помно посматрају посматрачи које је ангажованала Европска комисија. Њихова запажања би потврдила огромне горенаведене недостатке.

Српско Друштво судија проследио је ЕАЈ-у статистку, коју Вам прилажемо уз ово писмо. Током времена, у периоду пре и после суспензије ревизије, повећан је број рочишта, а смањен  је број усвојених приговора. Од 752 случајева које је решио, Високи савет судства до сада је само у 309 доставио писано образложење. ЕАЈ је такође обавештен о самоубиству једног од судија у поступку ревизије, који је у опроштајном писму одлуку да оконча свој живот објаснио процесом ревизије и дешавањима у судству.
ЕАЈ поново тражи да Европска комисија што је пре могуће суочи власти Србије са тим недостацима и да инсистира да се они отклоне у свим случајевима у којима је до њих дошло.

Мора се размотрити почетна тачка овог проблема. Од самог почетка реизбор, који је обухватио све судије, чак и оне са сталном функцијом, није био у складу са међународним стандардима. Минимум захтева, између осталих, који су изразили Консултативно већа европских судија, Венецијанска комисијеа и друга међународна тела био је да се успостави претпоставка да све судије испуњавају критеријуме за реизбор, осим ако супротно не буде доказано.

Сада, након свих пропуста и трикова предузетих да би изгледало да се се ревизија врши, најлакши начин и вероватно једини који је преостао био би да новоизабрана Скупштина створи нови правни основ за повратак свих нереизабраних судија. Имајући у виду тешку ситуацију у земљи и правосуђа у транзицији (бројне промене у организацији, садржини и поступцима) додатне судије су свакако потребне.

Још увек постоји дубоко неповерење људи у политичаре и у правосуђе, које се доживљава да је под политичким утицајем. Зато је апсолутно неопходно да се докаже да фер решење, сагласно међународним стандардима и члану 6 Конвенциј, коначно елиминише резултате политичких игара и трикова које су се до сада десили у процесу ревизије.

 

ЕАЈ разматра да подржи предлог великог броја српских судија да се анализирају врло конкретно њихови случајеви и објаве њихови резултати. Али, за преобраћање српских власти, било би много ефикасније ако би их Европска комисија суочила са својим информацијама и то обзнанила.

Још једном, Европско удружење судија нуди сву могућу подршку за превазилажење кризе и неповерења, које је изазвано горенаведеним развојем догађаја.

С поштовањем,
Герхард Рајснер

